Opća bolnica Gospić, Gospić, Kaniška 111 , objavljuje

**N A T J E Č A J**

za odabir

* **1 specijalizanta iz oftalmologije i optometrije,**
* **1 specijalizanta iz ortopedije i traumatologije,**
* **1 specijalizanta iz kliničke radilologije.**

1. Opći uvjeti su utvrđeni čl. 8. Pravilnika o specijalističkom usavršavanju doktora medicine (NN br. 100/11, 133/11, 54/12, 49/13, 139/14, 116/15, 62/16, 69/16, 6/17, 89/17, 90/17, 91/17) te čl. 2. Pravilnika o mjerilima za prijam specijalizanata (NN br. 83/15, dalje: Pravilnik).

Sa izabranim specijalizantom zasniva se radni odnos na neodređeno vrijeme, uz ugovoreni probni rad u trajanju od šest mjeseci. Probni rad počinje teći početkom obavljanja specijalizacije.

Nakon završene specijalizacije, specijalist je dužan raditi u Općoj bolnici Gospić onoliko vremena koliko je trajala specijalizacija, o čemu se sklapa Ugovor o međusobnim pravima i obvezama.

Uvjeti:

- završen integrirani preddiplomski i diplomski studij zdravstvenog usmjerenja (medicinski

fakultet) – akademski naziv doktora medicine,

- odobrenje za samostalan rad,

- psihološka sposobnost kandidata,

- manualna spretnost kandidata za kirurške grane,

- potpisivanje Ugovora o međusobnim pravima i obvezama.

2. Pristupnici su obvezni uz **zamolbu i životopis** dostaviti:

2.1. presliku dokaza o završenom integriranom preddiplomskom i diplomskom studiju zdravstvenog usmjerenja (medicinski fakultet)

2.2. presliku odobrenja za samostalan rad (licencu),

2.3. presliku domovnice,

2.4. uvjerenje nadležnog suda da se protiv kandidata ne vodi kazneni postupak (original ne starije od 3 mjeseca od dana objave natječaja),

2.5. presliku dokaza o rezultatima psihološkog testiranja i za kirurške grane presliku

dokaza rezultatima testiranja manualne spretnosti izdanu od ugovornog subjekta

medicine rada (popis ovlaštenih ustanova-ordinacija medicine rada na web-stranicama

HZZO-a) ne stariji od 30 dana od dana objave natječaja u Narodnim novinama

2.6. presliku prijepisa položenih ispita na studiju,

2.7. presliku potvrde o općem prosjeku ocjena tijekom studija, te duljini trajanja studija,  
 2.8. presliku nagrada za vrijeme studija (rektora Sveučilišta, dekana Fakulteta),

2.9. presliku potvrde o statusu poslijediplomskog doktorskog studija,

2.10. popis objavljenih radova u kojem radovi trebaju biti grupirani prema kategorijama Pravilnika i kopije radova,

2.11. presliku ugovora o radu ako je pristupnik radio u primarnoj zdravstvenoj zaštiti ili bolničkoj zdravstvenoj zaštiti, te potvrdu nadležnog ureda HZMO o duljini tako ostvarenog radnog staža.

Sukladno članku 156. Zakona o zdravstvenoj zaštiti (NN 100/18. i 125/19.) poslodavac će, po službenoj dužnosti, pribaviti podatke iz kaznene evidencije.

3. Dostava dokumentacije

Pristupnici su dužni dostaviti zamolbu sa životopisom u pisanom obliku te je vlastoručno

potpisati.

Uz zamolbu je potrebno dostaviti preslike dokumenta iz točke 2.1., 2.2., 2.3., 2.4., 2.5., 2.6., ovog natječaja. Ako pristupnik ne dostavi bilo koji od navedenih dokumenata smatrat će se da nema opće uvjete za odobravanje specijalizacije.

Ako pristupnik ne dostavi neki od dokumenata navedenih u točki 2.7., 2.8., 2.9., 2.10., 2.11., ovog natječaja smatrat će se da ih nema i iz te osnove neće moći ostvariti bodove sukladno mjerilima iz članka 3. Pravilnika.

Bodovanje i razgovor obavit će se samo za one pristupnike koji su podnijeli potpunu dokumentaciju.

Odabir kandidata vrši se sukladno kriterijima utvrđenim Pravilnikom o mjerilima za prijem specijalizanata ( NN 83/15). Ako izabrani pristupnik s najvećim brojem bodova povuče svoju prijavu, povjerenstvo će predložiti ravnatelju izbor prvog sljedećeg pristupnika prema broju bodova.

O terminima razgovora i objavljivanju liste rezultata svaki će pristupnik biti obaviješten putem elektroničke pošte, pa je na molbi neophodno navesti e-mail adresu i telefon broj na kojem je pristupnik dostupan. Kandidat su dužni pratiti svoju elektroničku poštu i odgovarati na sve primljene e-poruke.

Preslike dostavljenih dokumenata se ne vraćaju. Kandidat koji bude izabran dužan je dostaviti izvornike ili ovjerene preslike dokumenata traženih ovim natječajem.

Dostava dokumenata nakon isteka roka za podnošenje zamolbe neće se uvažiti.

Na natječaj mogu se javiti osobe oba spola.

Ustanova zadržava pravo ne odabira niti jednog od prijavljenih kandidata.

OB Gospić pridržava pravo poništenja Natječaja u cijelosti, kao i dijela Natječaja ne navodeći pritom razloge poništenja.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo i uz prijavu na natječaj dostaviti tj. priložiti propisanu dokumentaciju prema posebnom zakonu da bi ostvarili prednost u odnosu na ostale kandidate samo pod jednakim uvjetima u protivnom iste prijave će se razmatrati kao i sve ostale prijave kandidata koji ne ostvaruju pravo prednosti zapošljavanja prema posebnim propisima.

Kandidati koji ostvaruju pravo na prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (“Narodne novine” br. 121/17 i 98/19) dužni su uz prijavu na natječaj osim dokaza o ispunjavanju traženih uvjeta priložiti i sve potrebno iz navedenog zakona u svrhu ostvarivanja prava prednosti pri zapošljavanju. Popis dokumenata potrebnih za ostvarivanje prava prednosti pri zapošljavanju  dostupni su na poveznici Ministarstva hrvatskih branitelja: <https://gov.hr/mojauprava/hrvatskibranitelji/zaposljavanje/prednost-pri> zapošljavanju/403.

Kandidati koji se pozivaju na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata (“Narodne novine” br.33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13, 98/19.) dužni su uz prijavu na natječaj osim dokaza o ispunjavanju traženih uvjeta priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili prednost pri zapošljavanju po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum, itd.).

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (“Narodne Novine” br.157/13., 152/14., 39/18. i 32/20) dužni su se pozvati na članak 9. navedenog zakona, te uz dokaze o ispunjavanju uvjeta iz natječaja priložiti dokaze o priznatom statusu osobe s invaliditetom sukladno Pravilniku o sadržaju i načinu vođenja Očevidnika zaposlenih osoba s invaliditetom.

Sukladno odredbama Opće uredbe o zaštiti podataka (EU) 2016/679, OB Gospić obrađuje osobne podatke koje kandidat dostavi u okviru svoje prijave na natječaj. Prijavom na natječaj kandidati daju privolu bolnici za obradu osobnih podataka i to: objavu osobnih podataka (ime i prezime) kandidata na internetskoj stranici, oglasnoj ploči te u pojedinačnoj pisanoj obavijesti, u svrhu obavještavanja o rezultatima natječaja OB Gospić će izvršiti na osnovu legitimnog interesa i pravne obveze. Svaki kandidat može u bilo kojem trenutku povući privolu za obradu svojih osobnih podataka, što ne utječe na zakonitost obrade prije povlačenja privole. Povlačenjem privole za obradu osobnih podataka OB Gospić neće moći obraditi Vašu prijavu na natječaj.

Sukladno Općoj uredbi o zaštiti podataka kandidat u vezi sa obradom svojih podataka ima pravo na ispravak, na pristup, na brisanje, pravo na ograničenje obrade, pravo na prenosivost podataka, pravo na prigovor radi obrade osobnih podataka te pravo na prigovor nadzornom tijelu.

4. Rok za dostavu zamolbe

Rok za podnošenje zamolbe na natječaj je zaključno 8 dana od dana objave natječaja u Narodnim novinama. Zamolba koja ne bude zaprimljena do navedenog roka neće se razmatrati.

Zamolbe s potrebnom dokumentacijom dostavljaju se na adresu: Opća bolnica Gospić, Gospić, Kaniška 111, s naznakom: »Natječaj – naznaka specijalizacije«.

**Opća bolnica Gospić**